Hlina, Alojz, poslanec NR SR (2015-04-16):
Ďakujem veľmi pekne, pán predseda. Vážené kolegyne, kolegovia, zvykne sa hovoriť, že matka je vždy istá, u otca to býva otázne. SMER to zatiaľ uchopil tak, že ich má viacej, hej, sa hovorí o niekom a teraz vlastne my sa, ideme teda sa, o jedného bude menej, čiže, pán Blaha, „tak tata není můj tata“, hej. Ako mne to pripomína tú scénu „tak tata není můj tata“ (povedané so smiechom a smiech v sále), že jeden z otcov SMER-u, nie, nie to, čo sa teda hovorilo, no však on tu má aj deti, hej, on tu má, myslím, že sa tu hovorilo nevesta, tam syn a neviem čo, a teraz vlastne „tak tata není můj tata?“ Pán Blaha, postesknite si, tento český výraz ma napadá, čiže áno, SMER bude mať o jedného otca menej, ideme si tu navravieť. Áno? Matka žila, ako žila, mala otcov viac, čiže ste sa uzrozumeli, že teda bolo ich viac, a teraz chcete mať o jedného menej, chcete, teda že Fico, teda Široký s vami nič nemá. Ach jaj. Ale prosím vás, však nevyčerpá človek všetko, však my máme aj body, ktoré vecne budú s tým súvisieť, tam o tom budem hovoriť, my hovoríte teraz o odvolávaní pána Figeľa a v zmysle toho, že čoho vy ste schopní alebo resp. niektorí z vás, čoho vy ste schopní, to sa pokúsim zadokumentovať, už odhliadnuc od toho, že vysokoškolský pedagóg povie „aj love Mečiar“, viete, to môj bača na salaši má výslovnosť lepšiu, ale nevadí. (Smiech v sále.) Proste vy pracujete systémom proste urobiť nejakú mentálnu mapu, urobiť nejakú fixáciu na niečo cez niečo, hej. Ja vám poviem, v čom robíte chybu a v čom robíte dobre, prísne vzaté, vážení kolegovia, lebo to s tým súvisí. Dve tretiny vašich voličov sú bývalí voliči HZDS, kľudne oprašujte reminiscencie, pre túto chvíľu kľudne zostanem posledným Mečiarovym mohykánom, pán kolega, kľudne ním budem, keď vám niečo z toho zoberiem. Takže vo vašom prípade by som bol v tomto prípade opatrný, páni kolegovia. Mimochodom, tú prihlášku som neraz videl, máte jediné šťastie, že som ju nepodpísal, lebo by ste nemali 30-40 %, to vám poviem, dobre, to máte pre túto chvíľu možno naozaj, naozaj šťastie. Ale chcem povedať inú vec, lebo tá zákernosť je v niečom úplne inom. A tá história je zložitá a možno raz bude iné auditórium, ale nechcem vás zaťažovať, kde budeme o tom hovoriť, čo bolo a ako bolo, ale niektoré veci si vyprosím. „I love Mečiar“ tričká som vôbec nepredával. Predávali sa v Bratislave v centre mesta v jednej predajni tričká „Volím Mečiara“, „Nevolím Mečiara“ vo výklade. Bolo to také kvázi referendum, dosť sme na tom zarobili, dosť sa predávali, priznávam, teda ak môžem (povedané so smiechom a smiech v sále), a bolo to vo výklade, kto chcel, si kúpil také, kto chcel, si kúpil také. Takže ja ten, čo som neviem čo všetko bol, tak predstavte si, že ak si to dobre pamätám, vyhrali tričká „Nevolím Mečiara“, hej, čiže toto je fakt, toto je fakt a pre túto chvíľu by som vás chcel poprosiť o jednu vec, existuje nejaký „posledný križiak“, pre mňa to bude posledný zberač konských lajen dovtedy, kým sa mi neospravedlní. Tuná máte nejakého vysokoškolského pedagóga, ktorý to už povedal tretíkrát, dokonca s touto fantastickou výslovnosťou, to neviem, skade je táto výslovnosť, ale hovorím, toto učí na Ekonomickej univerzite Komenského. Ak mi nájdete jedno alebo potvrdíte jedno jediné tričko, ak to dokážete cez fotku, cez niečo, cez výpovede svedkov, že ja som niekedy predával tričká „I love Mečiar“, tak vám sľubujem tu teraz v tomto auditóriu, že dva týždne budem chodiť v tričku „Milujem SMER“. (Smiech v sále.) Dobre? Je to podľa mňa férová, je to, ja viac pre vás nemôžem urobiť, fakt (reakcia z pléna), tri, dobre, tak to sa dohodnime, minimálne dva, dobre, minimálne dva týždne budem chodiť v tričku „Milujem SMER“. Prosím vás, ak chcete niečo tvrdiť, ak vysokoškolský profesor, ktorý učí právo, ktorý vzdeláva budúcich sudcov, advokátov, prokurátorov, tvrdí, čo tvrdí, a pritom vie, že to nie je pravda, tak, prosím vás, v tej, v rámci tej akej-takej korektnosti, o ktorej sem-tam pán Číž niečo povie, dávam vám možnosť, fantastickú možnosť to potvrdiť. A naložíte mi to. Dobre? Budem v ňom chodiť, čestné slovo. Dobre? Nájdite, dokážte to svoje tvrdenie. Ste zákerný. Ste zákerný, lebo robíte toto, a je to, viete, ale akými zbraňami bojuješ, takými zbraňami zhynieš, sa hovorí. Takže by som na vašom mieste bol možno v niečom opatrný. Hej? Čiže čo budem používať, ako dlho budem používať a koľko budem používať. Nech sa páči. Túto ponuku berte, ako pre túto chvíľu považujte za vybavené. Dobre? Ale možno ešte bude o tom niekedy reč. Prosím vás pekne, my hovoríme o odvolávaní Figeľa, ale ja sa nechcem opakovať, lebo kolegovia to..., a vyextrahovali to dobre. Vyextrahovali to dobre. Vy chcete odvolať človeka za to, že chcel stavať za primerané ceny. Ja viem, že vám to vadilo, však to tu už tiež niekto povedal, že to teda bolo nachystané. Viete, že fazóna je v tom, lebo niečo iné sa povie mimo kamier a niečo iné sa povie akože v úzkom kruhu, niečo neprenikne, ja viem, že prečo to niekoho bolelo, hej, ale to, že ste to, tú podstatu toho, že prečo ho vlastne chcete odvolať, to, že ste to dali do tej dôvodovky, to, to je naozaj malebné. To je malebné! Proste napísať do dôvodovej správy, že podpredseda parlamentu Ján Figeľ, v tom čase minister, pri plnom vedomí, ešte ste vyakcentovali – pri plnom vedomí – vedomí si toho zrejme, že vaši nie vždy sú pri plnom vedomí, čiže u neho ste to potrebovali vyakcentovať, lebo je to tam, prísne vzaté, bolo zbytočné. Nie? Však minister by mal byť v plnom vedomí podľa mňa. (Ruch v sále.) Oni, viete, že to sa hovorí, že keď ten, kto to písal, tušil, teda že u nich to nie vždy je pravdou (smiech v sále) a oni to chceli teda akože, a teda on bol pri plnom vedomí, čiže to je, ale to citujem z dôvodovky. V dôvodovke je naozaj napísané, že pri plnom vedomí tlačil na potenciálnych dodávateľov, aby ponúkali ceny nižšie, ako boli v štátnej expertíze. Rozumiete? Čiže niekto sa tu zjavil, zločinec, ktorý chcel, aby tí ľudia stavali nižšie, ako bola cena v štátnej expertíze, a ja som to tu včera naznačoval. Prosím vás pekne, z čoho ste urobili štátnu..., my, my sľubujeme, niektorí si to aj uvedomovali, niektorí nie, sme sľubovali, že budeme ctiť zákony a neviem čo. Áno? To sme sľubovali nejako, presne to nepoznám. Prosím vás, štátna expertíza je zákon? Štátna expertíza je vyhláška? To je aká, akej sily právna norma je to, prosím vás, pomôžte mi niekto. Pani Žitňanská, čo je štátna expertíza z pohľadu práva? Tu sa vysokoškolského učiteľa nepýtam (smiech v sále), lebo, bohvie, bohvie, čo by som sa dozvedel. Ale podľa mňa, teda dovoľte mne ako poľnohospodárovi povedať, nezdieľam presvedčenie, že štátna expertíza má silu aspoň vyhlášky. Nejak to nezdieľam. Čiže je to nejaký papier, častokrát kus papiera, častokrát a dokonca, však to už bolo aj potvrdené, že sfalšovaný papier. Áno. Však to tu je, veď to je rozhodnutie, myslím, že to tu niekto hovoril, že sfalšovaný papier. To nie je vyhláška alebo zákon, ktorý niekto pri mne hlasoval, to niekto, kto ho vypracoval za peniaze, a pri tom vypracovaní vsadil do toho určitú mieru objektivity, ktorú subjektivizoval výškou vo fakturácii. Ja to neviem takto narýchlo povedať. Hej. Čiže, prosím vás, ale dať do dôvodovky, že niekto chcel ceny nižšie, ako sú štátna expertíza, je moc. Nechcem byť expresívny, už expresívnych výrazov bolo naozaj aj na mňa dosť. Ale neuvedomujete si to? Odhliadnuc od Figeľ. Lebo viete, niekto povie Figeľ, tak červené súkno, hej. Je politologicky, čisto politologicky, že vyextrahujte si, skúsme tak, povedzme to tak a toto dám, neni to až také drahé, som to zisťoval, že tie písmenká do toho kameňa, kameň nejaký mám, že vyextrahujme. Slovenský parlament na návrh vládnej strany odvoláva podpredsedu parlamentu opozičnej strany, kde v dôvodovej správe uviedol – teraz bude dvojbodka a tam bude napísané – tento podpredseda vlády žiadal, tlačil dodávateľov, aby dodávali stavbu za...., tú citáciu si presne odkopírujem z tej dôvodovky. Viete, bez komentára. Nebude tam KDH, nebude tam Figeľ, nebude tam SMER, bude tam len tá extrakcia toho. A podľa mňa keď plus-mínus normálny človek sa na tú tabuľu pozrie a povie, ale to mi niečo na tom nesedí. Sto percent musí niekto povedať, kto sa nehanbí sám pred sebou a zachováva si zbytky svojej dôstojnosti, tak keď sa na to pozrie, povie, tu niečo nesedí. Ako ste mohli odvolávať niekoho za takýto dôvod? O tom to je. Viete, SMER, to tu tiež zaznelo, SMER potrebuje jednu vec. Váhostav sa stal tým, čím sa mal stať. Vždycky sa chodí s krčahom dovtedy, kým sa nerozbije. Vždycky. A Váhostav sa stane. Pán premiér, či chcete, či nie, Váhostav sa stane fenoménom. Stane sa symbolom. Stane sa symbolom toho, ako náš štát funguje. On sa ním stane. To nie je už teraz už iba kauza poškodených veriteľov. To je kauza systému práce v našej krajine. A toho sa bojíte. Lebo my hovoríme už nie o poškodených veriteľoch, ktorým budeme hľadať riešenia, my už hovoríme o spôsobe, o firemnej kultúre, ako tento štát vlastne..., na ako..., v čom je jeho podstata. My hovoríme už o podstate vášho podnikania a politickej práce. Toho sa bojíte. Nechcete to dovoliť, bojíte sa toho, že sa stane fenoménom, tak ste dali, idete dať dole Figeľa. Figeľ vám uberie, odhad je niekde 35, 40 % to prekryje. Keby nebol Figeľ, vážení, keby nebol pán Figeľ, oni sú schopní odvolávať Jurinovú za to, že číta z papiera. Viete, teraz kvôli tomuto, lebo by bola témou, že oni potrebujú len proste preklopiť. Oni potrebujú len preklopiť, aby sa menej o tom rozprávalo, lebo áno, mediálne vyznie signál Figeľ, a ešte sa to hodí, lebo tu sa na to chytajú jak muchy na lep, že, že teda on za to môže. To je všetko taktika. SMER vie počítať, ale sa hovorí, že dobrý šachista hrá na niekoľko ťahov dopredu, ale tu ste sa precenili, kolegovia. Toto ste nevypočítali dobre, túto rovnicu. Táto rovnica má vysoký potenciál, že sa vám vymkne. Že sa vám vymkne z rúk. Na to chcem upozorniť. Neprekryjete to. To, čo ste si mysleli, že prekryjete, a prosím vás, už v tej procedúre, o tom sme sa tiež rozprávali, procedúra typu „nedám sa im ani zbaliť“, hovorí len o protivníkovi. To nehovorí o ničom inom. Hej, to len hovorí o protivníkovi. Je veľa toho, čo ešte by človek mal chuť a ale aj vlastne aj vecne k tomu čo povedať, ale my budeme pokračovať, verím, že ešte tá príležitosť bude. Ďakujem.